pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รฟม. พร้อมเยียวยาผู้ใช้บริการจอดรถรายเดือน
วันศุกร์ที่ 14 พฤษภาคม 2564
รฟม. พร้อมเยียวยาผู้ใช้บริการจอดรถรายเดือน
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม พร้อมเยียวยาผู้ใช้บริการจอดรถรายเดือนจากผลกระทบ COVID-19 ระลอกใหม่
ตามที่ รัฐบาลได้กําหนดมาตรการป้องกันการแพร่ระบาดของเชื้อไวรัส COVID-19 ระลอกใหม่ โดยขอ ความร่วมมือให้ภาครัฐและเอกชนพิจารณาและดําเนินรูปแบบการปฏิบัติงานของบุคลากรในความรับผิดชอบโดยอาจปฏิบัติงานในที่พักอาศัย (Work From Home) การสลับวันหรือการเหลื่อมเวลาเข้าปฏิบัติงานเพื่อลดจํานวนผู้เข้าปฏิบัติงานและปริมาณการเดินทาง เพื่อลดโอกาสเสี่ยงจากการติดเชื้อฯ ตั้งแต่วันที่ 18 เมษายน 2564 เป็นต้นไป ส่งผลให้ผู้ใช้บริการจอดรถรายเดือนของการรถไฟฟ้าขนส่งมวลชนแห่งประเทศไทย (รฟม.) ต้องเสียโอกาสในการใช้บริการในช่วงมาตรการดังกล่าว รวมทั้งต้องเสียสิทธิ์การต่ออายุจอดรถรายเดือน นั้น
นายภคพงศ์ ศิริกันทรมาศ ผู้ว่าการ รฟม. เปิดเผยว่า รฟม. ได้ตระหนักถึงสิทธิ์ของผู้ใช้บริการจอดรถรายเดือนดังกล่าว และเพื่อเป็นการปฏิบัติตามประกาศของกรมการขนส่งทางราง เรื่อง มาตรการคุ้มครองผู้ใช้บริการรถไฟฟ้าขนส่งมวลชนที่ได้รับผลกระทบจากสถานการณ์การแพร่ระบาดของเชื้อไวรัสโคโรนา 2019 (COVID-19) กรณี บัตรโดยสารรายเดือน จึงได้ออกประกาศ รฟม. ณ วันที่ 12 พฤษภาคม 2564 เรื่อง แนวทางเยียวยาผู้ใช้บริการจอดรถรายเดือน เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 ฉบับที่ 2 เพื่อเป็นการเยียวยาผู้ใช้บริการจอดรถรายเดือนของ รฟม. โดยผู้ใช้บริการจอดรถรายเดือนจะได้รับการชดเชยระยะเวลาจอดรถตามจํานวนวันที่ผู้ใช้บริการคงเหลือหลังวันที่ 18 เมษายน 2564 และจะได้รับการรักษาสิทธิ์จอดรถรายเดือน ซึ่งผู้ใช้บริการจอดรถรายเดือนสามารถติดต่อขอรับการชดเชยสิทธิ์รายเดือนได้ที่ห้องทําบัตรจอดรถรายเดือน ณ อาคารและลานจอดรถของ รฟม. ภายในวันที่ 31 พฤษภาคม 2564
ทั้งนี้ รฟม.ได้เปิดให้บริการจอดรถรายเดือนในแนวสายทางรถไฟฟ้ามหานคร สายเฉลิมรัชมงคล (MRT สายสีน้ําเงิน) ได้แก่ อาคารจอดแล้วจร 2 แห่ง ที่สถานีลาดพร้าว และสถานีหลักสอง ลานจอดแล้วจร 8 แห่ง ที่สถานีรัชดาภิเษก สถานีศูนย์วัฒนธรรมแห่งประเทศไทย (2 ลาน) สถานีพระราม 9 สถานีสุขุมวิท สถานีศูนย์การประชุมแห่งชาติสิริกิติ์ (2 ลาน) และสถานีสามย่าน และที่จอดรถรายเดือนในแนวสายทางรถไฟฟ้ามหานคร สายฉลองรัชธรรม (MRT สายสีม่วง) ได้แก่ อาคารจอดแล้วจร 4 แห่ง ที่สถานีคลองบางไผ่ สถานีสามแยกบางใหญ่ สถานีบางรักน้อยท่าอิฐ และสถานีแยกนนทบุรี 1 รวมถึงที่จอดรถรายเดือนในแนวทางรถไฟฟ้าสายสีเขียว ช่วงแบริ่ง - สมุทรปราการ ได้แก่ ลานจอดแล้วจรที่สถานีเคหะสมุทรปราการ
นอกจากนี้ ผู้ที่สมัครหรือต่ออายุการใช้บริการที่จอดรถของ รฟม. ทั้ง MRT สายสีน้ําเงิน MRT สายสีม่วง และรถไฟฟ้าสายสีเขียว ในระหว่างวันที่ 1 พฤษภาคม – 30 มิถุนายน 2564 จะได้รับฟรี ความคุ้มครองรับความช่วยเหลือฉุกเฉินบนท้องถนน (Roadside Assistance Service) ระยะเวลาคุ้มครอง 1 ปี จากบริษัท ซิกน่า ประกันภัย จํากัด (มหาชน) โดยผู้ที่สนใจสามารถแสกน QR Code จากสื่อประชาสัมพันธ์ ณ ห้องทําบัตรจอดรถรายเดือนของอาคารจอดรถ รฟม. เพื่อลงทะเบียนรับสิทธิ์ได้ด้วยตนเอง สอบถามรายละเอียดเพิ่มเติมได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-การประชุมการใช้งานระบบบริหารจัดการเพื่อการทำงานร่วมกัน (I-Drive)
วันศุกร์ที่ 14 พฤษภาคม 2564
การประชุมการใช้งานระบบบริหารจัดการเพื่อการทํางานร่วมกัน (I-Drive)
ปลัดฯ กอบชัย เป็นประธานการประชุม การใช้งานระบบบริหารจัดการเพื่อการทํางานร่วมกัน (I-Drive)
วันนี้ (14 พฤษภาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุม การใช้งานระบบบริหารจัดการเพื่อการทํางานร่วมกัน (I-Drive) โดยมี นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม ผู้บริหาร และเจ้าหน้าที่ทั้งจากส่วนกลางและภูมิภาค ที่เข้าร่วมประชุมผ่านระบบเทคโนโลยีสารสนเทศ Video Conference (Zoom) ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม
โดยการประชุมฯ ดังกล่าว มีวัตถุประสงค์เพื่อสร้างความเข้าใจต่อการใช้งาน การจัดเก็บไฟล์เอกสารของหน่วยงานด้วยระบบ Cloud Computing สําหรับสนับสนุนการปฏิบัติงานของเจ้าหน้าที่ให้สามารถปฏิบัติงานด้วยความสะดวก และปลอดภัย อีกทั้ง ยังสามารถแบ่งปันไฟล์เอกสารในการทํางานร่วมกัน ซึ่งเป็นการใช้ทรัพยากรได้อย่างคุ้มค่า และเกิดประโยชน์สูงสุด
รัฐบาลไทย-ข่าวทำเนียบรัฐบาล-"ผู้ช่วยทูตทหาร สหพันธรัฐรัสเซีย/กรุงเทพฯ เข้าเยี่ยมคำนับ รองปลัดกระทรวงกลาโหม เพื่ออำลาเนื่องในโอกาสครบวาระการปฏิบัติหน้าที่"
วันศุกร์ที่ 14 พฤษภาคม 2564
"ผู้ช่วยทูตทหาร สหพันธรัฐรัสเซีย/กรุงเทพฯ เข้าเยี่ยมคํานับ รองปลัดกระทรวงกลาโหม เพื่ออําลาเนื่องในโอกาสครบวาระการปฏิบัติหน้าที่"
พ.อ.วีรยุทธ์ น้อมศิริ ผช.โฆษก กห. เปิดเผยว่า เมื่อ ๑๔ พ.ค.๖๔, ๑๑๐๐ ณ ห้องกัลยาณไมตรี ศาลาว่าการกลาโหม
พล.อ.อ.ธรินทร์ ปุณศรี รอง ปล.กห.ได้ให้การต้อนรับการเข้าเยี่ยมคํานับของ น.อ.อเล็กซันเดอร์ ป็อบกอว์ (Alexander Popkov) ผชท.ทหาร สหพันธรัฐรัสเซียเพื่ออําลาเนื่องในโอกาสครบวาระการปฏิบัติหน้าที่
รอง ปล.กห.กล่าวขอบคุณ น.อ.อเล็กซันเดอร์ ป็อบกอว์ (Alexander Popkov) ผชท.ทหาร รัสเซีย/กรุงเทพฯ สําหรับการปฏิบัติหน้าที่อย่างดีเยี่ยม โดยในการดํารงตําแหน่ง ผชท.ทหาร รัสเซีย/กรุงเทพฯ ครั้งนี้เป็นวาระที่ ๒ ซึ่งสะท้อนถึงความรู้ความสามารถและความเข้าใจเกี่ยวกับประเทศไทยเป็นอย่างดี จึงทําให้ได้รับความไว้วางใจจาก กห.รัสเซีย ให้กลับมาปฏิบัติหน้าที่นี้อีกครั้ง โดยตลอดระยะเวลาที่ดํารงตําแหน่งได้มีส่วนในการสนับสนุนและประสานงานให้ กห.-กห.รัสเซีย ได้ขยายความร่วมมืออันดีระหว่างกันในทุกๆด้าน นอกจากนี้ ยังมีส่วนสําคัญในการประสานงานและอํานวยความสะดวกในการเดินทางเยือนของผู้บังคับบัญชาระดับสูงของ กห. และกองทัพของทั้งสองประเทศเพื่อเข้าร่วมกิจกรรมความร่วมมือที่สําคัญต่างๆอีกด้วย
รอง ปล.กห. ได้แสดงความห่วงใยกับสถานการณ์การแพร่ระบาดของโรคติดเชื้อไวรัสโคโรนา 2019 ซึ่งไทยขอให้กําลังใจรัฐบาลและบุคลากรทางการแพทย์ของรัสเซียที่ปฏิบัติหน้าที่อย่างเข้มแข็งในการช่วยเหลือผู้ป่วยที่ติดเชื้อฯ ทั้งนี้ขอแสดงความยินดีที่รัฐบาลรัสเซียอยู่ระหว่างการฉีดวัคซีนป้องกัน COVID-19 Sputnik V ให้แก่สาธารณชน นอกจากนี้ยังได้กล่าวขอบคุณรัฐบาลรัสเซียสําหรับการสนับสนุนวัคซีนป้องกัน Sputnik V (สปุตนิค วี) ให้กับประเทศไทยซึ่งเป็นผลจากการเจรจาในรูปแบบรัฐต่อรัฐระหว่าง กต. กับรัฐบาลรัสเซีย และจะช่วยให้การฉีดวัคซีนป้องกันให้กับประชาชนชาวไทยมีความครอบคลุมมากขึ้น รวมทั้งสะท้อนถึงความสัมพันธ์อันดีที่ทั้งสองประเทศมีร่วมกันมาอย่างยาวนาน หวังว่าสถานการณ์การแพร่ระบาดฯ จะดีขึ้นในอนาคตอันใกล้เพื่อทั้งสองประเทศจะสามารถกลับมาดําเนินกิจกรรมความร่วมมือทางทหารในด้านต่างๆได้อย่างเต็มรูปแบบ
ทางด้าน ผชท.ทหาร รัสเซีย/กรุงเทพฯ กล่าวขอบคุณ รอง ปล.กห. ที่ให้เกียรติต้อนรับการเข้าเยี่ยมคํานับในวันนี้ ตลอดระยะเวลาที่ดํารงตําแหน่งได้รับความช่วยเหลือและการสนับสนุนที่ดีจาก​ กห.​ มาโดยตลอด​ หลังจากเกษียณอายุราชการหากมีโอกาสจะขอช่วยสนับสนุนความสัมพันธ์ระหว่างกันให้แน่นแฟ้นและจะกลับมาเยือนไทยอีกในอนาคต หวังเป็นอย่างยิ่งว่าสถานการณ์การแพร่ระบาดของโรค COVID-19 จะมีการพัฒนาที่ดีขึ้น ขอให้คนไทยรักษาสุขภาพและปลอดภัยจากโรค COVID-19 ทุกคน
รัฐบาลไทย-ข่าวทำเนียบรัฐบาล-รมว.ยุติธรรม หารือเร่งการจัดตั้งนิคมอุตสาหกรรมราชทัณฑ์ หวังสร้างงานสร้างอาชีพผู้พ้นโทษ-พักโทษ           ลดกลับมาทำผิดซ้ำ เผย 18 พ.ค. ส่ง "โฆสิต" ถกผู้ประกอบการสมุทรสาคร
วันศุกร์ที่ 14 พฤษภาคม 2564
รมว.ยุติธรรม หารือเร่งการจัดตั้งนิคมอุตสาหกรรมราชทัณฑ์ หวังสร้างงานสร้างอาชีพผู้พ้นโทษ-พักโทษ           ลดกลับมาทําผิดซ้ํา เผย 18 พ.ค. ส่ง "โฆสิต" ถกผู้ประกอบการสมุทรสาคร
นายสมศักดิ์ เทพสุทิน รัฐมนตรีว่าการกระทรวงยุติธรรม หารือเร่งการจัดตั้งนิคมอุตสาหกรรมราชทัณฑ์ หวังสร้างงานสร้างอาชีพผู้พ้นโทษ-พักโทษ เผย 18 พฤษภาคม 2564 นายโฆสิต จะประชุมหารือกับภาคเอกชน จังหวัดสมุทรสาคร สร้างแรงดึงดูดร่วมลงทุน
เมื่อวันที่ 12 พฤษภาคม 2564 เวลา 11.00 น. ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมเพื่อติดตามการจัดตั้งองค์กรมหาชนและนิคมอุตสาหกรรมราชทัณฑ์ ร่วมกับศาสตราจารย์พิเศษวิศิษฏ์ วิศิษฎ์สรอรรถ ปลัดกระทรวงยุติธรรม นายวิทยา สุริยะวงค์ รองปลัดกระทรวงยุติธรรม และนายโฆสิต สุวินิจจิต ประธานอนุกรรมการศึกษาแนวทางการจัดตั้งนิคมอุตสาหกรรมราชทัณฑ์
นายสมศักดิ์ กล่าวว่า ตนอยากให้เร่งการดําเนินการจัดตั้งองค์กรมหาชนและนิคมอุตสาหกรรมราชทัณฑ์ เพื่อให้ผู้ต้องขังผู้ที่พ้นโทษและผู้พักโทษมีงานทํา สร้างงานสร้างอาชีพ มีวิธีการที่รอบคอบ มีสถานที่ไปสู่การตั้งนิคมอุตสาหกรรมราชทัณฑ์ โดยการฝึกคนสร้างคนไปสู่นิคมฯ จะทําอย่างไรให้เป็นรูปธรรมและเกิดประโยชน์สูงสุด ซึ่งที่ผ่านมาเราได้มีผลการศึกษาของ มหาวิทยาลัยธรรมศาสตร์ ให้สร้างที่ 1. จังหวัดสมุทรสาคร 2. จังหวัดสมุทรปราการ และ 3. จังหวัดอื่นๆ ซึ่งมีงานและมีความต้องการแรงงานอยู่แล้ว โดย จังหวัดสมุทรสาครมีความต้องการแรงงานถึง 60,000 คน เมื่อบริษัทต้องการคน กรมราชทัณฑ์ต้องส่งคนไป แต่อาจจะต้องมีการทําเอ็มโอยู เพื่อให้ทุกอย่างเป็นไปอย่างถูกต้องตามเงื่อนไข ในส่วนของรูปแบบของนิคมฯ เช่น ที่พักอาศัย บทลงโทษหากผู้พักโทษที่สวมกําไลEM ทําผิดเงื่อนไข กรมราชทัณฑ์และกรมคุมประพฤติ ต้องไปหารือกันว่าควรจะออกมาเป็นแบบไหน หากสามารถสร้างที่ จ.สมุทรสาครได้ ที่ต่อไปจะตามมา เช่น สมุทรปราการและชลบุรี ซึ่งตนขอให้ศึกษาข้อมูลว่าแต่ละจังหวัดมีความต้องการอะไรบ้าง เพื่อเตรียมการรองรับไว้
นายสมศักดิ์ กล่าวอีกว่า หากเราเตรียมพร้อมรับความต้องการ ตรงไหนมีงาน แต่ขาดคน จะทําให้สามารถส่งแรงงานได้ ซึ่งจะเป็นการสร้างงานสร้างอาชีพให้ผู้ต้องขังที่พ้นโทษและพักโทษ สามารถมีรายได้เลี้ยงตนเองและครอบครัวเป็นการช่วยลดการทําผิดซ้ําได้มาก โดยในวันที่ 18 พฤษภาคม 2564 นายโฆสิตฯ จะไปประชุมหารือกับภาคเอกชน จ.สมุทรสาคร เพื่อเสนอแนวทางและรับฟังข้อคิดเห็นการจัดตั้งนิคมอุตสาหกรรมราชทัณฑ์ โดยจะมีบริษัทต่างๆ ที่สนใจตอบรับเข้าร่วมเป็นจํานวนมาก ซึ่งตนอยากให้เดินหน้าโดยเร็ว สร้างแรงจูงใจให้เอกชนมาร่วมลงทุน เช่น การลดภาษีหากให้ผู้ต้องขังที่พ้นโทษและพักโทษมาทํางาน เพราะหากเราทําได้เร็วจะเป็นการสร้างงานสร้างรายได้ช่วยขับเคลื่อนเศรษฐกิจและสังคมไปได้อย่างดี
รัฐบาลไทย-ข่าวทำเนียบรัฐบาล-รมว.สุชาติ ลุยปทุมธานี ตรวจเยี่ยมการตรวจโควิด-19 เชิงรุก แก่แรงงานในสถานประกอบการ
วันศุกร์ที่ 14 พฤษภาคม 2564
รมว.สุชาติ ลุยปทุมธานี ตรวจเยี่ยมการตรวจโควิด-19 เชิงรุก แก่แรงงานในสถานประกอบการ
นายสุชาติ ชมกลิ่น รัฐมนตรีว่าการกระทรวงแรงงาน นําคณะลงพื้นที่ตรวจเยี่ยมให้กําลังใจและมอบสิ่งของแก่ลูกจ้างที่ตรวจโควิด-19 เชิงรุกเพื่อผู้ประกันตนในสถานประกอบการ ณ บริษัทแห่งหนึ่ง อ.เมือง จ.ปทุมธานี
เมื่อวันที่ 14 พฤษภาคม 2564นายสุชาติ ชมกลิ่น รัฐมนตรีว่าการกระทรวงแรงงานลงพื้นที่ตรวจเยี่ยม มอบสิ่งของและให้กําลังใจลูกจ้างที่เข้ารับการตรวจโควิด-19 เชิงรุกเพื่อผู้ประกันตนในสถานประกอบการ ณ บริษัทแห่งหนึ่ง อ.เมือง จ.ปทุมธานี โดยมีนายสุทธิ สุโกศล ปลัดกระทรวงแรงงาน นายทศพล กฤตวงศ์วิมาน เลขาธิการสํานักงานประกันสังคมนายชัยวัฒน์ ชื่นโกสุม ผู้ว่าราชการจังหวัดปทุมธานี พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย โดยรมว.แรงงานกล่าวว่า ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ได้มีความห่วงใยพี่น้องผู้ใช้แรงงานถึงสถานการณ์การแพร่ระบาดของโรคโควิด-19 เนื่องจากสภาพปัญหาในปัจจุบันได้เกิดการแพร่ระบาดในวงกว้าง และมีอัตราการติดเชื้อเพิ่มมากขึ้นอย่างต่อเนื่อง จึงได้มีดําริกําชับให้กระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี เพิ่มจุดตรวจคัดกรองหาเชื้อโควิด-19 เชิงรุกแก่แรงงานในสถานประกอบการเพื่อเร่งควบคุมสถานการณ์การแพร่ระบาดในจังหวัดพื้นที่สีแดงเข้ม เช่น นนทบุรี ปทุมธานี สมุทรปราการ ชลบุรี ระยอง สมุทรสาคร และพระนครศรีอยุธยา เป็นต้น
นายสุชาติกล่าวต่อว่า การจัดงานในวันนี้ผมต้องขอขอบคุณผู้ประกอบการ ในการอนุเคราะห์ด้านสถานที่ในการตรวจคัดกรองฯ และการประชาสัมพันธ์แก่สถานประกอบการในสวนอุตสาหกรรม การดําเนินการตรวจคัดกรองโควิด-19 เชิงรุกในสถานประกอบการแก่ลูกจ้างภายในบริษัทฯ ซึ่งสํานักงานประกันสังคมจังหวัดปทุมธานี ได้ร่วมมือกับโรงพยาบาลการุณเวช ปทุมธานี สํานักงานสาธารณสุขจังหวัด เพื่อบูรณาการทํางานเชิงรุก จัดรถโมบาย ตู้ตรวจโรคไปตั้งยังสถานประกอบการให้ลูกจ้างที่เข้าข่ายกลุ่มเสี่ยงความร่วมมือจากสถานพยาบาล ต่อการสัมผัสเชื้อได้รับการตรวจคัดกรองหาเชื้อโควิด-19 เพื่อให้ทราบผลภายใต้ 24-48 ชั่วโมง โดยบริษัทแห่งนี้ เป็นสถานประกอบการหนึ่งที่อยู่ในแผนการตรวจ มีเป้าหมายผู้ประกันตนที่เข้ารับการตรวจ จํานวน 3,205 คน ซึ่งหากตรวจพบเชื้อก็จะต้องเข้าสู่กระบวนการควบคุมดูแลรักษาตามที่กระทรวงสาธารณสุขกําหนด โดยลูกจ้างในสถานประกอบการไม่ต้องเสียค่าใช้จ่ายในการตรวจ
รัฐบาลไทย-ข่าวทำเนียบรัฐบาล-ธพส. ตั้งการ์ดสูง ยกระดับมาตรการป้องกัน โควิด-19 ภายในศูนย์ราชการเฉลิมพระเกียรติฯ แจ้งวัฒนะ
วันศุกร์ที่ 14 พฤษภาคม 2564
ธพส. ตั้งการ์ดสูง ยกระดับมาตรการป้องกัน โควิด-19 ภายในศูนย์ราชการเฉลิมพระเกียรติฯ แจ้งวัฒนะ
ธพส.ตั้งการ์ดสูงยกระดับมาตรการป้องกันโรคติดเชื้อไวรัสโควิด-19 เพิ่มเติมภายในศูนย์ราชการเฉลิมพระเกียรติฯ แจ้งวัฒนะ เพิ่มการทําความสะอาดระบบปรับอากาศเป็นพิเศษ พ่นน้ํายาฆ่าเชื้อ อบโอโซนทุกวัน พร้อมเว้นระยะห่างและลดการสัมผัสเงินสดในศูนย์อาหารอย่างเคร่งครัด
บริษัท ธนารักษ์พัฒนาสินทรัพย์ จํากัด หรือ ธพส. ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ ตั้งการ์ดสูงยกระดับมาตรการป้องกันโรคติดเชื้อไวรัส โควิด-19 เพิ่มเติมภายในศูนย์ราชการเฉลิมพระเกียรติฯ แจ้งวัฒนะ เพิ่มการทําความสะอาดระบบปรับอากาศเป็นพิเศษ พ่นน้ํายาฆ่าเชื้อ อบโอโซนทุกวัน พร้อมเว้นระยะห่างและลดการสัมผัสเงินสดในศูนย์อาหารอย่างเคร่งครัด
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด เปิดเผยว่า หลังจากได้ออก 10 มาตรการและแนวทางปฏิบัติ เพื่อป้องกันการแพร่ระบาดของโรคติดเชื้อไวรัสโควิด-19 ภายในศูนย์ราชการเฉลิมพระเกียรติฯ แจ้งวัฒนะ ธพส. เตรียมยกระดับมาตรการ การดูแล เพื่อป้องกันการแพร่ระบาดของเชื้อไวรัส โควิด-19 ในจุดที่มีความเสี่ยงสูงเพิ่มเติม โดยคํานึงถึงความปลอดภัยในการปฏิบัติงานของข้าราชการ เจ้าหน้าที่ ผู้เช่าพื้นที่ ตลอดจนประชาชนที่เข้ามาใช้บริการ ดังนี้
1. ทําความสะอาดระบบปรับอากาศภายในศูนย์ราชการเฉลิมพระเกียรติฯ แจ้งวัฒนะ
- พ่นน้ํายาฆ่าเชื้อเพื่อทําความสะอาดในระบบปรับอากาศ Air Handling Unit (AHU) หรือ เครื่องจ่ายลมเย็นขนาดใหญ่และ Fresh Air Unit (FAU) หรือเครื่องจ่ายอากาศบริสุทธิ์
- อบโอโซน กําจัดเชื้อโรคในระบบปรับอากาศทุกวัน เวลา 23.00 น.
2. ทําความสะอาดพื้นที่ส่วนกลาง
- เพิ่มการพ่นน้ํายาฆ่าเชื้อบริเวณทางเข้า-ออก ห้องน้ําส่วนกลางทุกวัน เวลา 23.00 น.
- พ่นยาฆ่าเชื้อบริเวณศูนย์อาหารทุกวัน เวลา 23.00 น. เพื่อให้พร้อมใช้งานในวันถัดไป
3. กําหนดมาตรการป้องกันการติดเชื้อสําหรับร้านค้า และผู้ใช้บริการ
- ผู้ค้าทุกคนต้องสวมหน้ากากอนามัยและเฟสชิลด์
- ผู้ค้าต้องไม่สัมผัสเงินโดยตรง แต่ให้นําเงินใส่ตะกร้าและสวมถุงมือในการรับ-ทอนเงินเท่านั้น
- ระบุให้ลูกค้ายืนรอที่จุดเข้าคิวเพื่อซื้อสินค้า โดยต้องรักษาระยะห่างกัน 2 เมตร
- ร้านขายเครื่องดื่มต้องเพิ่มฉากกั้นระหว่างผู้ซื้อและผู้ขาย
ทั้งนี้ ดร.นาฬิกอติภัค กล่าวทิ้งท้ายว่า “ ธพส. ได้ติดตามสถานการณ์การแพร่ระบาดของเชื้อไวรัสโควิด-19 อย่างใกล้ชิด เพื่อความปลอดภัยสูงสุดแก่ผู้ที่เข้ามาใช้บริการ รวมถึงข้าราชการ ผู้มาปฏิบัติงาน ภายในศูนย์ราชการเฉลิมพระเกียรติฯ แจ้งวัฒนะ ขอให้ทุกท่านมั่นใจในมาตรฐานการดําเนินงานของ ธพส. และให้ร่วมมืออย่างเคร่งครัด เชื่อมั่นว่าคนไทยจะผ่านวิกฤตโควิด-19 ไปด้วยกันอย่างปลอดภัย”
ฝ่ายสื่อสารองค์กร ธพส.
โทร.0 2142 2264
รัฐบาลไทย-ข่าวทำเนียบรัฐบาล-กระทรวงยุติธรรมโดยกรมคุ้มครองสิทธิฯ เปลี่ยนวิกฤติให้เป็นโอกาส เปิดยื่นคำร้องไกล่เกลี่ยลูกหนี้ออนไลน์ เพิ่มความสะดวกรวดเร็ว เพื่อประชาชนเข้าถึงกระบวนการยุติธรรมง่ายขึ้น
วันศุกร์ที่ 14 พฤษภาคม 2564
กระทรวงยุติธรรมโดยกรมคุ้มครองสิทธิฯ เปลี่ยนวิกฤติให้เป็นโอกาส เปิดยื่นคําร้องไกล่เกลี่ยลูกหนี้ออนไลน์ เพิ่มความสะดวกรวดเร็ว เพื่อประชาชนเข้าถึงกระบวนการยุติธรรมง่ายขึ้น
กรมคุ้มครองสิทธิฯ เปลี่ยนวิกฤติให้เป็นโอกาส เปิดยื่นคําร้องไกล่เกลี่ยลูกหนี้ออนไลน์ เพิ่มความสะดวกรวดเร็ว เพื่อประชาชนเข้าถึงกระบวนการยุติธรรมง่ายขึ้น และลดความเสี่ยงติดเชื้อโควิด 19
นายเรืองศักดิ์ สุวารี อธิบดีกรมคุ้มครองสิทธิและเสรีภาพ เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม ตระหนักถึงสถานการณ์ในปัจจุบันที่มีการแพร่ระบาดของเชื้อโควิด19 ระลอกใหม่ ส่งผลให้ประชาชนเกิดความวิตกกังวล ไม่กล้าออกจากบ้าน และยังต้องเผชิญผลกระทบจากการที่ธุรกิจบางประเภทต้องปิดกิจการ พนักงานถูกเลิกจ้าง หรือ มีรายได้น้อยลง ส่งผลให้รายได้ไม่เพียงพอต่อรายจ่าย ทําให้ต้องกู้หนี้ยืมสิน และอาจก่อให้เกิดข้อพิพาทจากการผิดสัญญาต่าง ๆ จนนํามาซึ่งการฟ้องร้องเป็นคดีมากขึ้น จึงพลิกวิกฤติให้เป็นโอกาสโดยให้กรมคุ้มครองสิทธิและเสรีภาพ นําระบบ E-Mediation มาใช้เป็นช่องทางในการยื่นคําขอไกล่เกลี่ยข้อพิพาทออนไลน์ควบคู่กับการยื่นคําขอผ่านช่องทางปกติ โดยระบบ E-Mediation จะช่วยให้ประชาชนสามารถเข้าถึงกระบวนการยุติธรรมได้ง่ายขึ้น รวดเร็ว ทําให้ประหยัดค่าใช้จ่ายในการเดินทาง ลดความแออัดในการเข้ามาในสถานที่ราชการ และยังสามารถช่วยลดปริมาณคดีที่จะขึ้นสู่ศาล รวมถึงยังลดความเสี่ยงติดโควิด19 ด้วย
นายเรืองศักดิ์ เปิดเผยอีกว่า ประชาชนที่ประสงค์จะขอรับบริการด้านการไกล่เกลี่ยผ่านช่องทางออนไลน์ สามารถยื่นคําร้องขอไกล่เกลี่ยข้อพิพาท ผ่านระบบ E-Mediation โดยเข้าไปที่เว็บไซต์ https://emediation.rlpd.go.th ได้ตั้งแต่วันศุกร์ที่ 14 พฤษภาคม 2564 โดยรูปแบบการไกล่เกลี่ยออนไลน์สามารถทําผ่านได้หลายช่องทาง เช่น การประชุมทางโทรศัพท์ ผ่านระบบการประชุมทางจอภาพ ( VDO/Web Conference) /Application Line / Program Zoom /Microsof Teams /MicrosoftTeams ทั้งนี้หากมีข้อสงสัยสอบถามเพิ่มเติมผ่านทาง Line Official : rlpdconsultation ได้ในวันและเวลาราชการ หรือ โทร.ปรึกษาได้ที่ 1111 กด 77
รัฐบาลไทย-ข่าวทำเนียบรัฐบาล-สวมหน้ากาก 2 ชั้น หมั่นล้างมือ
วันศุกร์ที่ 14 พฤษภาคม 2564
สวมหน้ากาก 2 ชั้น หมั่นล้างมือ
#โควิด19 #สํานักงานปลัดกระทรวงกลาโหม
รัฐบาลไทย-ข่าวทำเนียบรัฐบาล-ปลัดกระทรวงกลาโหม รับมอบวัตถุดิบในการประกอบอาหาร จากภาคเอกชน เพื่อนำไปมอบให้กับกำลังพลกระทรวงกลาโหม ที่ปฎิบัติหน้าที่ป้องกันแก้ปัญหาการแพร่ระบาดของเชื่อไวรัสโควิด-19
วันศุกร์ที่ 14 พฤษภาคม 2564
ปลัดกระทรวงกลาโหม รับมอบวัตถุดิบในการประกอบอาหาร จากภาคเอกชน เพื่อนําไปมอบให้กับกําลังพลกระทรวงกลาโหม ที่ปฎิบัติหน้าที่ป้องกันแก้ปัญหาการแพร่ระบาดของเชื่อไวรัสโควิด-19
พลเอก ณัฐ อินทรเจริญ ปลัดกระทรวงกลาโหม รับมอบหอยลายเปลือกแช่แข็ง นําไปใช้เป็นวัตถุดิบในการประกอบอาหาร จํานวน 10,000 กิโลกรัม
จาก คุณทรงพล โง้วรุ่งเรือง กรรมการผู้จัดการ บริษัท คอมมอนเวลธ์คอมเมอร์เชี่ยล จํากัด ในการนี้ ปลัดกระทรวงกลาโหม มอบหมายให้ พลเอก ประชาพัฒน์ วัจนะรัตน์ เจ้ากรมพระธรรมนูญ เป็นผู้แทนในการแจกจ่ายหอยลายเปลือกแช่แข็ง ให้แก่ผู้แทนหน่วยขึ้นตรงสํานักงานปลัดกระทรวงกลาโหม พื้นที่ในศาลาว่าการกลาโหม และสํานักงานรัฐมนตรี กระทรวงกลาโหม โดยมีนายนายทหารชั้นผู้ใหญ่กระทรวงกลาโหมและชมรมศิษย์เก่าสวนกุหลาบวิทยาลัย รุ่นที่ 97 ร่วมเป็นสักขีพยาน ที่ บริเวณหน้าอาคารกรมพระธรรมนูญ โดย เจ้ากรมพระธรรมนูญ กล่าวขอบคุณภาคเอกชน ที่ได้มอบหอยลายเปลือกแช่แข็ง เพื่อนําใช้เป็นวัตถุดิบในการประกอบอาหาร ให้กับบุคลากรทางการแพทย์ของกระทรวงกลาโหมและทุกเหล่าทัพ เพื่อเป็นกําลังใจในปฎิบัติหน้าที่ป้องกันแก้ปัญหา การแพร่ระบาดของเชื้อไวรัสโควิด-19 เพื่อให้ประเทศผ่านพ้นวิกฤตินี้ไปด้วยกัน
รัฐบาลไทย-ข่าวทำเนียบรัฐบาล-นายกฯ เปิดโรงพยาบาลบุษราคัม รับผู้ป่วยโควิดสีเหลือง กทม.-ปริมณฑล
วันศุกร์ที่ 14 พฤษภาคม 2564
นายกฯ เปิดโรงพยาบาลบุษราคัม รับผู้ป่วยโควิดสีเหลือง กทม.-ปริมณฑล
นายกรัฐมนตรี เปิดโรงพยาบาลบุษราคัม อาคารชาเลนเจอร์ 3 ดูแลผู้ป่วยโควิด 19 กลุ่มสีเหลือง เฟสแรก 1,092 เตียง ศักยภาพการรักษาระดับโรงพยาบาล มีความพร้อมด้าน ยา เวชภัณฑ์ เครื่องช่วยหายใจ ระดมบุคลากรทางการแพทย์จากทั่วประเทศร่วมดูแล
นายกรัฐมนตรี เปิดโรงพยาบาลบุษราคัม อาคารชาเลนเจอร์ 3 ดูแลผู้ป่วยโควิด 19 กลุ่มสีเหลือง เฟสแรก 1,092 เตียง ศักยภาพการรักษาระดับโรงพยาบาล มีความพร้อมด้าน ยา เวชภัณฑ์ เครื่องช่วยหายใจ ระดมบุคลากรทางการแพทย์จากทั่วประเทศร่วมดูแล พร้อมรับมอบห้องน้ํา อุปกรณ์ฆ่าเชื้อในอากาศ เครื่องออกซิเจน อุปกรณ์ทางการแพทย์ เครื่องอุปโภคจากภาคเอกชน รวมมูลค่ากว่า 239.28 ล้านบาท
วันนี้ (14 พฤษภาคม 2564) ที่อาคารชาเลนเจอร์ เมืองทองธานี จ.นนทบุรี พลเอกประยุทธ์ จันทร์โอชา นายกรัฐมนตรี เปิดโรงพยาบาลบุษราคัม โดยมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข และคณะผู้บริหาร ให้การต้อนรับ กระทรวงสาธารณสุขได้จัดตั้งโรงพยาบาลบุษราคัมเป็นโรงพยาบาลเฉพาะโรคโควิด 19 สังกัดสํานักงานปลัดกระทรวงสาธารณสุข ช่วยดูแล รักษา ผู้ป่วยสีเหลืองที่มีอาการน้อยถึงปานกลางในเขต กทม. และปริมณฑล ที่มีจํานวนมากให้ได้รับการรักษาอย่างรวดเร็ว ลดความรุนแรง ลดการเสียชีวิต และช่วยให้โรงพยาบาลในเขต กทม. มีเตียงรองรับผู้ป่วยอาการหนักได้อย่างเต็มที่ ตามเจตนารมณ์ของรัฐบาล ผู้ป่วยทุกคนต้องเข้าถึงการรักษา จะไม่ทอดทิ้งผู้ป่วยไว้ที่บ้าน
นายอนุทินกล่าวว่า โรงพยาบาลบุษราคัม เป็นการทํางานร่วมจัดตั้งของทุกกรมในกระทรวงสาธารณสุข และภาคีเครือข่าย อาทิ ผู้ว่าราชการจังหวัดนนทบุรี เทศบาลนครปากเกร็ด องค์การบริหารส่วนจังหวัดนนทบุรีการประปานครหลวง การไฟฟ้านครหลวง จิตอาสา ทหาร ตํารวจ ฝ่ายปกครอง เพื่อให้ผู้ป่วยทุกคนเข้าถึงการรักษา มีความพร้อมทั้งยา เวชภัณฑ์ อุปกรณ์ทางการแพทย์ ได้แก่ รถ X-ray เคลื่อนที่ การตรวจทางห้องปฏิบัติการ เครื่องช่วยหายใจ เต็นท์ความดันลบ 100 เตียง มีการระดมบุคลากรทางการแพทย์ในสังกัดกระทรวงสาธารณสุขจากทั่วประเทศ หมุนเวียนปฏิบัติหน้าที่ รวม 780 คนโดยใช้พื้นที่อาคารชาเลนเจอร์ อิมแพ็ค เมืองทองธานีเฟสแรกเปิดที่อาคารชาเลนเจอร์ 3 จํานวน 1,092 เตียง หากมีจํานวนผู้ป่วยเพิ่มสามารถขยายพื้นที่ได้อีก 2 อาคาร รองรับผู้ป่วยได้ประมาณ 5,000 ราย ทั้งนี้ ผู้ป่วยที่จะเข้ารับการรักษาจะต้องผ่านการประสานจากศูนย์บริหารจัดการเตียง กรมการแพทย์ 1668 โรงพยาบาลต่างๆ ในเขตนนทบุรี ปทุมธานี หรือจาก Call Center ต่างๆ และในช่วงบ่ายวันนี้จะเริ่มรับผู้ป่วยเข้ารักษา
“เราใช้เวลาในการจัดตั้งโรงพยาบาลบุษราคัมเพียง 7 วัน เริ่มเมื่อวันที่ 7 พฤษภาคม สามารถเปิดบริการได้ในวันนี้ ด้วยความร่วมมือของทุกภาคส่วน นอกจากโซนรักษาแล้ว ยังมีโซนพักผ่อน ดูหนัง ออกกําลังกายมีการระบายอากาศที่ดี เครื่องฟอกอากาศ ผู้ป่วยจะได้รับการดูแลทั้งสุขภาพกายและสุขภาพจิต และการจัดระบบสิ่งแวดล้อม ป้องกันการแพร่เชื้อไปสู่ภายนอก มั่นใจว่าจะไม่กระทบกับชุมชนโดยรอบ” นายอนุทินกล่าว
******************************* 14 พฤษภาคม 2564
รัฐบาลไทย-ข่าวทำเนียบรัฐบาล-"ผู้ช่วยทูตทหาร สหราชอาณาจักร /กรุงเทพฯ เข้าเยี่ยมคำนับ รองปลัดกระทรวงกลาโหม เพื่อแนะนำตัวในโอกาสที่เข้ารับตำแหน่งใหม่"
วันศุกร์ที่ 14 พฤษภาคม 2564
"ผู้ช่วยทูตทหาร สหราชอาณาจักร /กรุงเทพฯ เข้าเยี่ยมคํานับ รองปลัดกระทรวงกลาโหม เพื่อแนะนําตัวในโอกาสที่เข้ารับตําแหน่งใหม่"
14 พ.ค.64 ณ ห้องกัลยาณไมตรี ในศาลาว่าการกลาโหม พล.อ.อ.ธรินทร์ ปุณศรี รองปลัดกระทรวงกลาโหมได้ให้การต้อนรับการเข้าเยี่ยมคํานับของ พ.อ.โทนี สเติร์น (Tony Stern) ผชท.ทหาร สหราชอาณาจักร /กรุงเทพฯ เพื่อแนะนําตัวในโอกาสที่เข้ารับตําแหน่งใหม่
รองปลัดกระทรวงกลาโหม กล่าวต้อนรับและแสดงความยินดี พ.อ.โทนี สเติร์น (Tony Stern) ผชท.ทหาร สหราชอาณาจักร/กรุงเทพฯ โดยก่อนที่จะมาดํารงตําแหน่งที่ไทย ท่านได้มีประสบการณ์การทํางานในตําแหน่งสําคัญต่างๆ จึงมีความเชื่อมั่นเป็นอย่างยิ่งว่าจะสามารถปฏิบัติหน้าที่และสานต่อความร่วมมืออันดีเพื่อกระชับความสัมพันธ์ระหว่างสองประเทศให้มีความแน่นแฟ้นยิ่งขึ้น รองปลัดกระทรวงกลาโหม ยังได้กล่าวแสดงความเสียใจอย่างสุดซึ้ง กับการสิ้นพระชนม์ของเจ้าชายฟิลิป ดยุคแห่งเอดินบะระ พระสวามีในสมเด็จพระราชินีนาถเอลิซาเบธที่ 2 แห่งสหราชอาณาจักร ด้วยพระชนมายุ 99 พรรษา พร้อมกับยกย่องเจ้าชายฟิลิป ที่ทรงทุ่มเทประกอบพระกรณียกิจเพื่อสาธารณประโยชน์มากมาย ซึ่งล้วนเป็นที่ประจักษ์ไปทั่วโลก
รองปลัดกระทรวงกลาโหม กล่าวชื่นชมความสัมพันธ์ระหว่างไทยและอังกฤษที่มีมาอย่างยาวนาน โดยในปี 64 นี้ได้ครบรอบ 166 ปีความสัมพันธ์ทางการทูตอย่างเป็นทางการ ซึ่งตลอดระยะเวลาที่ผ่านมาไทย-อังกฤษมีความสัมพันธ์อย่างราบรื่นและแน่นแฟ้นทั้งในกรอบทวิภาคีและพหุภาคี มีการแลกเปลี่ยนการเยือนทั้งในระดับราชวงศ์ และระดับผู้บริหารระดับสูงของทั้งสองประเทศอย่างสม่ําเสมอ สําหรับความสัมพันธ์ทางทหารนั้น ได้มีการดําเนินกิจกรรมร่วมกันมาอย่างต่อเนื่องและยาวนานทําให้มีการพัฒนาความร่วมมือทางทหารในด้านต่างๆ เช่น การแลกเปลี่ยนการเยือนในทุกระดับ การสนับสนุนที่นั่งศึกษา การฝึกร่วม/ผสม การจัดหายุทโธปกรณ์จากอังกฤษเข้าประจําการในกองทัพไทยและการสนับสนุนด้านอุตสาหกรรมป้องกันประเทศของไทย นอกจากนี้ รองปลัดกระทรวงกลาโหม ยังกล่าวยินดีที่ กห.ของทั้งสองประเทศอยู่ระหว่างการจัดทําร่างบันทึกความเข้าใจว่าด้วยความร่วมมือทางทหารร่วมกัน ซึ่งจะเป็นพื้นฐานสําคัญสําหรับการขยายขอบเขตความร่วมมือด้านการทหารระหว่างกัน
สําหรับสถานการณ์การแพร่ระบาดของโรคติดเชื้อไวรัสโคโรนา 2019 นั้น ไทยขอให้กําลังใจรัฐบาลและบุคลากรทางการแพทย์ของอังกฤษที่ปฏิบัติหน้าที่อย่างเข้มแข็งในการช่วยเหลือผู้ป่วยที่ติดเชื้อฯ โดยเฉพาะในปัจจุบันที่มีการแพร่ระบาดของเชื้อ COVID-19 ที่กลายพันธุ์ในวงกว้าง หวังว่าสถานการณ์การแพร่ระบาดฯ จะมีการพัฒนาที่ดีขึ้นในอนาคตอันใกล้เพื่อทั้งสองประเทศจะสามารถกลับมาดําเนินกิจกรรมความร่วมมือทางทหารในด้านต่างๆได้อย่างเต็มรูปแบบ
ทางด้าน ผชท.ทหาร สหราชอาณาจักร/กรุงเทพฯ กล่าวขอบคุณ รองปลัดกระทรวงกลาโหม ที่ให้เกียรติต้อนรับการเข้าเยี่ยมคํานับในวันนี้ และพร้อมให้การสนับสนุนความร่วมมือในด้านต่างๆกับ กห. เนื่องด้วยสถานการณ์การแพร่ระบาดของโรค​ COVID-19 ในปัจจุบันทําให้แผนความร่วมมือต่างๆต้องถูกเลื่อนออกไป​ หวังเป็นอย่างยิ่งว่าหากสถานการณ์การแพร่ระบาดฯ​ มีการพัฒนาที่ดีขึ้น กองทัพของทั้งสองประเทศจะร่วมกันขับเคลื่อนกิจกรรมต่างๆได้อย่างเต็มขีดความสามารถมากยิ่งขึ้นไป
รัฐบาลไทย-ข่าวทำเนียบรัฐบาล-วธ.รุกรณรงค์ผ้าไทยออนไลน์ รมว.วธ. นำทีมผู้บริหาร-ผู้ว่าฯ-วธจ.เป็นแบบสวมใส่ผ้าไทย ผ้าท้องถิ่น เร่งทำเป็นอินโฟกราฟิก รณรงค์เผยแพร่สื่อออนไลน์ สื่อต่างๆ
วันอังคารที่ 11 พฤษภาคม 2564
วธ.รุกรณรงค์ผ้าไทยออนไลน์ รมว.วธ. นําทีมผู้บริหาร-ผู้ว่าฯ-วธจ.เป็นแบบสวมใส่ผ้าไทย ผ้าท้องถิ่น เร่งทําเป็นอินโฟกราฟิก รณรงค์เผยแพร่สื่อออนไลน์ สื่อต่างๆ
วธ.รุกรณรงค์ผ้าไทยออนไลน์ รมว.วธ. นําทีมผู้บริหาร-ผู้ว่าฯ-วธจ.เป็นแบบสวมใส่ผ้าไทย ผ้าท้องถิ่น เร่งทําเป็นอินโฟกราฟิก รณรงค์เผยแพร่สื่อออนไลน์ สื่อต่างๆ
วธ.รุกรณรงค์ผ้าไทยออนไลน์ รมว.วธ. นําทีมผู้บริหาร-ผู้ว่าฯ-วธจ.เป็นแบบสวมใส่ผ้าไทย ผ้าท้องถิ่น เร่งทําเป็นอินโฟกราฟิก รณรงค์เผยแพร่สื่อออนไลน์ สื่อต่างๆ พร้อมสํารวจ-รวบรวมลายผ้าไทยที่เป็นอัตลักษณ์พัฒนาต่อยอดให้ทันสมัย สร้างงาน สร้างรายได้ กระตุ้นเศรษฐกิจ ยกระดับผ้าไทยสู่สากล
นางยุพา ทวีวัฒนะกิจบวร ปลัดกระทรวงวัฒนธรรม กล่าวว่า เมื่อเร็ว ๆ นี้ ได้ประชุมผู้บริหารสํานักงานปลัดกระทรวงวัฒนธรรม (สป.วธ.) ส่วนกลางและส่วนภูมิภาค โดยมีผู้บริหารสํานักงานวัฒธรรมจังหวัด (สวจ.) 76 จังหวัดเข้าร่วมประชุมผ่านการประชุมระบบทางไกล ซึ่งได้รับรายงานความคืบหน้าการรณรงค์แต่งกายผ้าไทย ผ้าท้องถิ่นของแต่ละจังหวัดระยะแรกโดยเป็นที่น่ายินดีว่าขณะนี้มีกระแสตอบรับดีมาก โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) ผู้บริหารระดับสูงกระทรวงวัฒนธรรม (วธ.) รวมไปถึงผู้ว่าราชการจังหวัด วัฒนธรรมจังหวัดทั่วประเทศให้ความสําคัญและให้ความร่วมมือช่วยกันรณรงค์การสวมใส่ผ้าไทย ผ้าท้องถิ่น พร้อมกับสวมใส่เป็นแบบอย่างเพื่อจัดทําเป็นสื่ออินโฟกราฟิก (Infographic) เผยแพร่ประชาสัมพันธ์ทางสื่อออนไลน์และสื่อต่างๆ อย่างต่อเนื่อง
ปลัด วธ. กล่าวต่อไปว่า ดังนั้น จึงได้มอบหมายให้สวจ.จัดทําอินโฟกราฟิกรณรงค์การแต่งกายผ้าไทยในระยะที่ 2 โดยให้เพิ่มเติมข้อความรายละเอียด ชื่อและแหล่งที่มาของผ้าไทย เพื่อสื่อให้เห็นถึงคุณค่าและความเป็นอัตลักษณ์ของผ้าไทยในแต่ละท้องถิ่น รวมทั้งให้ประสานความร่วมมือหน่วยงานราชการภายในจังหวัดแต่งกายด้วยผ้าไทยอย่างน้อยสัปดาห์ละ 2 วัน เพื่อสร้างความภาคภูมิใจและเป็นตัวอย่างให้เห็นว่าผ้าไทยสามารถสวมใส่ในชีวิตประจําวันได้จริง
ปลัด วธ. กล่าวอีกว่า นอกจากนี้ ได้มอบหมายให้สวจ.สํารวจและรวบรวมลายผ้าไทยที่เป็นอัตลักษณ์สะท้อนถึงมรดกภูมิปัญญา วิถีชีวิต วัฒนธรรม ประเพณีและประวัติศาสตร์อันโดดเด่นของแต่ละจังหวัด เช่น ลายผ้าศิลาล้อมเพชร จากกําแพงเพชรที่ใช้เทคนิคการทอผ้าที่มีอัตลักษณ์สอดคล้องกับชาติพันธุ์ของชาวกําแพงเพชร และผ้าฝ้ายลายอุทัยสุพรรณิการ์ ถือเป็นลายผ้าที่มีเอกลักษณ์เฉพาะตัวและเป็นลายผ้าลิขสิทธิ์ของจังหวัดอุทัยธานี เพื่อนําข้อมูลดังกล่าวมาพัฒนาต่อยอดด้านการผลิตและแปรรูปผ้าไทยให้ทันสมัย ถือเป็นการขับเคลื่อนนโยบาย เศรษฐกิจสร้างสรรค์ของวธ. พัฒนาเศรษฐกิจฐานราก สร้างอาชีพ สร้างรายได้ทั้งระดับชุมชน จังหวัด และประเทศ ยกระดับผ้าไทยสู่ระดับสากล
รัฐบาลไทย-ข่าวทำเนียบรัฐบาล-อนุทิน ตรวจเยี่ยมความคืบหน้าโรงพยาบาลบุษราคัม
วันอังคารที่ 11 พฤษภาคม 2564
อนุทิน ตรวจเยี่ยมความคืบหน้าโรงพยาบาลบุษราคัม
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมโรงพยาบาลบุษราคัม สําหรับรับผู้ป่วยสีเหลืองกทม.และปริมณฑล เฟสแรก เตรียมเปิด 14 พ.ค.นี้
วันนี้ (11 พฤษภาคม 2564) ที่อาคารชาเลนเจอร์ เมืองทองธานี จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์เกียรติภูมิ วงศ์รจิต ปลัดกระทรวงสาธารณสุข และคณะผู้บริหาร ติดตามความคืบหน้าการจัดตั้งโรงพยาบาลบุษราคัม ก่อนเปิดให้บริการในวันที่ 14 พฤษภาคม 2564 โดยนายอนุทินกล่าวว่า กระทรวงสาธารณสุข ได้จัดตั้งโรงพยาบาลบุษราคัมที่ อาคารชาเลนเจอร์ เมืองทองธานีตามนโยบายรัฐบาลที่ต้องการให้ผู้ติดเชื้อทุกคนได้รับการรักษาในโรงพยาบาล โดยเฉพาะผู้ป่วยสีเหลืองให้ได้รับการดูแลรักษาอย่างรวดเร็ว จะช่วยลดอาการรุนแรง ลดการเสียชีวิตได้ และเป็นการช่วยให้โรงพยาบาลในเขต กทม. มีเตียงรองรับผู้ป่วยอาการหนักกลุ่มสีแดงได้อย่างเต็มที่ เริ่มดําเนินการเมื่อวันที่ 7 พฤษภาคม 2564 และจะเปิดให้บริการในวันที่ 14 พฤษภาคม 2564 เบื้องต้นรับผู้ป่วยได้ประมาณ 1,200 คน สามารถเพิ่มเตียงได้ 3,000 – 5,000 เตียง รองรับผู้ป่วยสีเหลืองที่เจ็บป่วยเล็กน้อยถึงปานกลาง ทั้งจากในโรงพยาบาล โรงพยาบาลสนาม และสายด่วนต่างๆ จากกทม.และปริมณฑล ให้การดูแลผู้ป่วยครบวงจร ทั้งสุขภาพกายและสุขภาพจิต โดยระดมแพทย์ พยาบาล เจ้าหน้าที่ จาก 60 จังหวัดที่พบการแพร่ระบาดน้อยมาหมุนเวียนปฏิบัติหน้าที่ รวม 780 คน แบ่งเป็น 3 เฟส เฟสละ 260 คน และใช้ทรัพยากร ยา เวชภัณฑ์ อุปกรณ์การแพทย์จากเขตสุขภาพที่ 4
การจัดพื้นที่ในเฟสแรกสําหรับผู้ติดเชื้อในอาคารชาเลนเจอร์3 แบ่งเป็น 4 โซน ดังนี้ โซน A จํานวน 270 เตียง, B จํานวน 242 เตียง, C จํานวน 290 เตียง และ D จํานวน 290 เตียง ขยายได้ถึง 1,200 เตียง พร้อมติดตั้งท่อช่วยหายใจบริเวณหัวเตียงรองรับผู้ติดเชื้อสีเหลืองที่จําเป็นต้องใช้เครื่องช่วยหายใจเรียบร้อยแล้ว และเช้าวันนี้ พลเอกนเรนทร สิริภูบาล ผู้บัญชาการหน่วยบัญชาการทหารพัฒนา กองบัญชาการกองทัพไทย ได้นํากําลังพลพร้อมจิตอาสา485 คน ร่วมกันประกอบเตียงกระดาษและเครื่องนอนที่ได้รับบริจาค จํานวน 1,200 เตียงกรมสนับสนุนบริการสุขภาพร่วมกับสมาคมวิศวกรรมปรับอากาศ ติดตั้งตู้ไอซียูความดันลบ จํานวน 100 ตู้ รวมทั้งได้รับการสนับสนุนจากภาคเอกชนติดตั้งห้องอาบน้ําพร้อมอุปกรณ์ ที่ได้รับบริจาคจํานวน 364 ห้อง มีอุปกรณ์ฆ่าเชื้อด้วยรังสียูวีในอากาศในห้องและบนพื้นผิวสําหรับห้องน้ํา นอกจากนี้ มีระบบการจัดการสิ่งแวดล้อม ป้องกันการแพร่เชื้อไปสู่ภายนอก การบําบัดน้ําเสีย กําจัดขยะติดเชื้อ มีเจ้าหน้าที่ตํารวจในพื้นที่ช่วยดูแลจัดการการเข้า-ออกพื้นที่ และระบบดูแลความปลอดภัยตลอด 24 ชั่วโมง
*******************************11 พฤษภาคม 2564
รัฐบาลไทย-ข่าวทำเนียบรัฐบาล-คณะอนุฯ วัคซีนโควิด ปรับแผนใช้กลยุทธ์ฉีดปูพรมพื้นที่ระบาด กทม.-ปริมณฑล
วันอังคารที่ 11 พฤษภาคม 2564
คณะอนุฯ วัคซีนโควิด ปรับแผนใช้กลยุทธ์ฉีดปูพรมพื้นที่ระบาด กทม.-ปริมณฑล
คณะอนุกรรมการบริหารจัดการการให้วัคซีนโควิด 19 มีมติปรับแผนการกระจายวัคซีนโควิด 19 ใช้กลยุทธ์ฉีดวัคซีนปูพรมในพื้นที่ระบาด คือ กทม.และปริมณฑล เดินหน้าฉีดเชิงรุกนอกโรงพยาบาล เตรียมใช้พื้นที่สถานีรถไฟกลางบางซื่อเป็นศูนย์ฉีดวัคซีน
วันนี้ (11 พฤษภาคม 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข ในฐานะประธานคณะอนุกรรมการอํานวยการบริหารจัดการการให้วัคซีนโควิด 19 และนายแพทย์เกียรติภูมิ วงศ์รจิต ปลัดกระทรวงสาธารณสุข ร่วมประชุมคณะอนุกรรมการอํานวยการบริหารจัดการการให้วัคซีนโควิด 19 ในการปรับแผนการฉีดวัคซีนโควิด 19 ของประเทศไทย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า รัฐบาลมีนโยบายให้ทุกคนในประเทศไทยได้รับวัคซีนโควิด 19 ตามความสมัครใจ ซึ่งประชากรทั้งคนไทยและต่างชาติในประเทศไทยมีประมาณ 70 ล้านคน การรับวัคซีนครอบคลุมให้เกิดภูมิคุ้มกันหมู่ คือ ร้อยละ 70 ของประชากร เท่ากับประมาณ 50 ล้านคน โดยใช้วัคซีนจํานวน 100 ล้านโดส ตั้งเป้าฉีดวัคซีนให้เสร็จสิ้นภายในเดือนธันวาคม 2564 ทั้งนี้ สถานการณ์การระบาดในขณะนี้ ยังอยู่ในกรุงเทพมหานครและปริมณฑลเป็นหลัก ดังนั้น คณะอนุกรรมการฯ จึงมีมติเห็นชอบการปรับแผนการกระจายวัคซีนโควิด 19 ด้วยกลยุทธ์ "ฉีดปูพรม" (Mass Vaccination) ในพื้นที่ระบาด นอกจากนี้ ยังเร่งรัด ให้ประชาชนเข้าถึงวัคซีนได้สะดวกและรวดเร็วยิ่งขึ้น โดยเฉพาะการฉีดเชิงรุกนอกโรงพยาบาล ล่าสุดรัฐมนตรีว่าการกระทรวงคมนาคม ได้เสนอให้ใช้พื้นที่สถานีรถไฟกลางบางซื่อ เพื่อเป็นศูนย์ฉีดวัคซีน ซึ่งมีความกว้างขวางและรองรับคนได้จํานวนมาก รวมถึงการให้ประชาชนสามารถเดินมารับวัคซีนได้
นายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข ในฐานะประธานคณะอนุกรรมการอํานวยการบริหารจัดการการให้วัคซีนโควิด19 กล่าวว่า กลยุทธ์การปูพรมฉีดวัคซีนใน กทม.และปริมณฑล จะมี
ทั้งวัคซีนของซิโนแวคและแอสตร้าเซนเนก้า เนื่องจากในเดือนพฤษภาคมจะมีวัคซีนซิโนแวคเข้ามาอีก 2.5 ล้านโดส และวัคซีนของแอสตร้าเซนเนก้าที่ผลิตโดยบริษัท สยามไบโอไซเอนซ์ จํากัด ที่คาดว่าจะส่งมอบช่วงปลายเดือนพฤษภาคมนี้อีก 1.7 ล้านโดส โดยในส่วนของ กทม.ตั้งเป้าจะฉีดให้ได้ครอบคลุมร้อยละ 70 ของประชากร คือ 5 ล้านคน ภายใน 2 เดือน โดยฉีดให้แก่ผู้ที่มีอายุ 18 ปีขึ้นไป ที่ไม่มีข้อห้ามทางการแพทย์ เร่งรัดการฉีดวัคซีนในพื้นที่ระบาดโดยเพิ่มจุดบริการนอกโรงพยาบาล เช่น สนามกีฬา มหาวิทยาลัย ศูนย์การประชุม หรือศูนย์การค้า เป้าหมายฉีดให้ได้ 1 แสนโดสต่อวัน
*******************************11 พฤษภาคม 2564
รัฐบาลไทย-ข่าวทำเนียบรัฐบาล-ปลัด วธ. เป็นประธานการประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๕/๒๕๖๔
วันอังคารที่ 11 พฤษภาคม 2564
ปลัด วธ. เป็นประธานการประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๕/๒๕๖๔
การประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๕/๒๕๖๔ ผ่านระบบออนไลน์คอนเฟอเรนซ์ (Online Conference)
วันที่ ๑๑ พฤษภาคม ๒๕๖๔ เวลา ๐๙.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๕/๒๕๖๔ ผ่านระบบออนไลน์คอนเฟอเรนซ์ (Online Conference) โดยมี นายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ นายนคร วีระประวัติ อนุกรรมการ และคณะอนุกรรมการบริหารกองทุนพัฒนาสื่อปลอดภัยและสร้างสรรค์ เข้าร่วม ณ ศูนย์ประชุมกระทรวงวัฒนธรรม ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม กำชับให้กรมเจ้าท่าเข้มงวดมาตรการป้องกันการแพร่ระบาดของโรคติดเชื้อไวรัส COVID-19 ในเรือโดยสารคลองแสนแสบ
วันอังคารที่ 11 พฤษภาคม 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม กําชับให้กรมเจ้าท่าเข้มงวดมาตรการป้องกันการแพร่ระบาดของโรคติดเชื้อไวรัส COVID-19 ในเรือโดยสารคลองแสนแสบ
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม กําชับให้กรมเจ้าท่าเข้มงวดมาตรการป้องกันการแพร่ระบาดของโรคติดเชื้อไวรัส COVID-19 ในเรือโดยสารคลองแสนแสบ และเพิ่มเที่ยวเรือเพื่อลดความหนาแน่นในช่วงเวลาเร่งด่วน
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม กล่าวว่า ตามที่มีการนําเสนอภาพประชาชนเป็นจํานวนมากใช้บริการเรือโดยสารคลองแสนแสบ กรมเจ้าท่า (จท.) ในฐานะหน่วยงานกํากับดูแลเรือโดยสารได้มีมาตรการดูแลผู้โดยสารอย่างต่อเนื่องมาโดยตลอด ทั้งมาตรการเว้นระยะห่างทางสังคม (Social Distancing) การทําความสะอาด และการเพิ่มจํานวนเที่ยวเรือเป็นวันละ 99 เที่ยว เนื่องจากในช่วงเวลาเร่งด่วน ตั้งแต่ 07.00 - 08.30 น. มีผู้ใช้บริการเป็นจํานวนมาก ทําให้มีความเสี่ยงต่อการแพร่ระบาดของโรคติดเชื้อไวรัส COVID-19 จึงได้สั่งการให้ จท. เพิ่มมาตรการให้มีความเข้มงวดมากยิ่งขึ้น เพื่อแก้ไขปัญหาดังกล่าว ดังนี้
1. ควบคุม กํากับเรือโดยสารคลองแสนแสบ โดยประสานให้ผู้ประกอบการเพิ่มเที่ยวเรือในช่วงเวลาเร่งด่วน ช่วงเช้า 07.00 - 08.30 น. และช่วงเย็น 16.30 - 18.00 น ซึ่งเป็นช่วงที่มีปริมาณผู้โดยสารหนาแน่น โดยเพิ่มความถี่เรือเข้ารับ - ส่ง ผู้โดยสาร จากปกติ 5 - 7 นาที/ลํา เป็น 2 - 3 นาที/ลํา เพื่อลดความแออัดทั้งในเรือและบริเวณท่าเรือ เพื่อให้เป็นไปตามมาตรการเว้นระยะห่างทางสังคม รวมทั้งกําชับให้พนักงานขนส่งประจําท่าและชุดสายตรวจแสนแสบควบคุมเข้มงวดมากยิ่งขึ้น
2. กําหนดให้พนักงานขนส่งประจําท่าปลายทางประสานงานกับพนักงานปล่อยเรือจากท่าต้นทางหรือผู้ควบคุมเรือ เพื่อทราบจํานวนผู้โดยสารที่จะขึ้นจากเรือ และสามารถจัดการจํานวนผู้โดยสารที่จะลงเรือได้
3. ตั้งจุดคัดกรองตรวจวัดอุณหภูมิบนท่าเรือ เช่น ท่าเรือผ่านฟ้าลีลาศ ท่าเรือประตูน้ําสายใน ท่าเรือประตูน้ําสายนอก ท่าเรืออโศก และท่าเรือวัดศรีบุญเรือง ซึ่งเป็นท่าเรือหลักที่ผู้โดยสารขึ้น - ลง เรือ และมีผู้โดยสารหนาแน่นในช่วงเร่งด่วนทั้งช่วงเช้าและช่วงเย็น โดยเจ้าหน้าที่ผู้ปฏิบัติงานและผู้โดยสารทุกคนต้องวัดอุณหภูมิ ณ จุดคัดกรองก่อนลงเรือ
4. ประชาสัมพันธ์ขอความร่วมมือให้ผู้โดยสารทุกคนสวมหน้ากากอนามัยหรือหน้ากากผ้าป้องกันตลอดเวลาขณะโดยสารเรือ และขณะรอขึ้น - ลงเรือ รวมทั้งให้เว้นระยะห่างทางสังคมทั้งในเรือและบนท่าเรือตลอดเวลา
5. ตรวจสอบจุดให้บริการเจลแอลกอฮอล์ล้างมือและการฆ่าเชื้อโรคบนท่าเรือทั้ง 28 แห่ง ต้องมีความพร้อมให้บริการตลอดเวลา
6. ให้ผู้ประกอบการเรือโดยสารเข้มงวดกวดขันตรวจวัดอุณหภูมิเจ้าหน้าที่ผู้ปฏิบัติงานทุกคน การทําความสะอาดฆ่าเชื้อโรค ทั้งในสํานักงาน บนท่าเรือ และในเรือเป็นประจํา
7. พนักงานขนส่งประจําท่าเรือต้องปฏิบัติตามมาตรการขณะปฏิบัติงาน รวมทั้งดูแลความสะอาดและความเรียบร้อยบริเวณท่าเทียบเรือและพื้นที่หลังท่าเรือเป็นประจําทุกวัน
รัฐบาลไทย-ข่าวทำเนียบรัฐบาล-กรมการขนส่งทางบก ระงับรถโดยสาร 20 คัน ห้ามเดินรถเข้าออกจังหวัดมุกดาหาร หลังพบฝ่าฝืนคำสั่งจังหวัด พร้อมกำชับผู้ประกอบการขนส่งต้องปฏิบัติตามมาตรการสาธารณสุขอย่างเคร่งครัด
วันอังคารที่ 11 พฤษภาคม 2564
กรมการขนส่งทางบก ระงับรถโดยสาร 20 คัน ห้ามเดินรถเข้าออกจังหวัดมุกดาหาร หลังพบฝ่าฝืนคําสั่งจังหวัด พร้อมกําชับผู้ประกอบการขนส่งต้องปฏิบัติตามมาตรการสาธารณสุขอย่างเคร่งครัด
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ในสถานการณ์การแพร่ระบาดของโรคติดเชื้อไวรัส COVID-19 กรมการขนส่งทางบก (ขบ.) ได้กําหนดให้ผู้ประกอบการขนส่งด้วยรถโดยสารสาธารณะต้องปฏิบัติตามมาตรการสาธารณสุขของภาครัฐ และต้องควบคุม กํากับ ดูแลการให้บริการ และการใช้บริการให้เป็นไปตามมาตรการป้องกันโรคตามที่จังหวัดหรือคณะกรรมการโรคติดต่อจังหวัดแต่ละจังหวัดกําหนดอย่างเคร่งครัด หากพบการฝ่าฝืนมาตรการป้องกันควบคุมโรค หรือประกาศคําสั่ง ดําเนินการตามกฎหมายทันที    จากการตรวจสอบพบว่ามีผู้ประกอบการขนส่งฝ่าฝืนไม่ปฏิบัติตามประกาศคําสั่งจังหวัดมุกดาหาร โดยไม่ควบคุมตรวจสอบให้ผู้โดยสารบันทึกข้อมูลการเดินทางและลงทะเบียนบันทึกข้อมูลในแอปพลิเคชัน Data Muk ทําให้ขาดข้อมูลในการติดตามตัวผู้โดยสารเป็นอุปสรรคต่อการสอบสวนโรค โดยจังหวัดมุกดาหารได้มีคําสั่งระงับการเดินรถเข้าออกจังหวัดมุกดาหารเป็นการชั่วคราวเฉพาะรายแล้ว ดังนั้น เพื่อให้สอดคล้องกับคําสั่งจังหวัดดังกล่าว ขบ. จึงออกคําสั่งระงับการเดินรถโดยสารเข้าออกจังหวัดมุกดาหารเป็นการชั่วคราวเฉพาะราย ตั้งแต่วันที่ 28 เมษายน - 11 พฤษภาคม 2564 รวมจํานวน 20 คัน ประกอบด้วย รถโดยสารประจําทาง เส้นทางหมวด 2 สายที่ 927 กรุงเทพฯ - มุกดาหาร ของบริษัท มุกดาหารทัวร์ จํากัด ที่จัดเดินรถร่วมกับบริษัท ขนส่ง จํากัด ซึ่งเป็นผู้ได้รับใบอนุญาตประกอบการขนส่ง จํานวน 17 คัน รถโดยสารประจําทาง เส้นทางหมวด 3 สายที่ 278 ขอนแก่น - มุกดาหาร ของบริษัท สหมิตรภาพ (2512) จํากัด จํานวน 1 คัน รถโดยสารประจําทาง เส้นทางหมวด 3 สายที่ 235 อุดรธานี - อุบลราชธานี (ข) ของบริษัท สหมิตรอุบล จํากัด จํานวน 1 คัน และรถโดยสารประจําทาง เส้นทางหมวด 3 สายที่ 555 นครพนม - มุกดาหาร ของบริษัท วิทยาทรานสปอร์ต จํากัด จํานวน 1 คัน
ทั้งนี้ ขบ. ได้ยกระดับความเข้มข้นมาตรการสาธารณสุข เพื่อยับยั้งการแพร่ระบาดของโรคติดเชื้อไวรัส COVID-19 ประกอบด้วย มาตรการคัดกรอง Entry และ Exit Scan ในระบบขนส่งด้วยรถโดยสารสาธารณะทั้งระบบ สถานีขนส่งผู้โดยสาร ตรวจวัดอุณหภูมิ กํากับดูแลให้ผู้โดยสาร พนักงานขับรถ ผู้ให้บริการ สวมหน้ากากอนามัยหรือหน้ากากผ้าตลอดการเดินทาง โดยต้องไม่ยินยอมให้ผู้โดยสารที่ไม่สวมหน้ากากอนามัยหรือหน้ากากผ้าขึ้นรถโดยสารเด็ดขาด ดําเนินมาตรการเว้นระยะห่างระหว่างบุคคล จัดเตรียมแอลกอฮอล์เจล เพิ่มความถี่ในการทําสะอาดพื้นที่สาธารณะตลอดทั้งวัน พร้อมจัดพิมพ์ QR Code ไทยชนะ หรือหมอชนะ ให้ผู้โดยสารลงทะเบียนก่อนใช้บริการ โดยผู้ได้รับใบอนุญาตประกอบการขนส่ง พนักงานขับรถ ปฏิบัติและให้คําแนะนําผู้ใช้บริการ รวมถึงให้มีการควบคุม กํากับ ดูแล การให้บริการและการใช้บริการให้เป็นไปตามมาตรการด้านสาธารณสุขและมาตรการป้องกันโรคตามที่ทางราชการกําหนดอย่างเคร่งครัด ผู้ฝ่าฝืนจะต้องได้รับโทษตามที่กฎหมายกําหนด
รัฐบาลไทย-ข่าวทำเนียบรัฐบาล-รัฐบาลสนับสนุนวงเงินสิทธิ์เพิ่มเติมให้แก่ผู้ได้รับสิทธิ์ภายใต้โครงการเราชนะ
วันอังคารที่ 11 พฤษภาคม 2564
รัฐบาลสนับสนุนวงเงินสิทธิ์เพิ่มเติมให้แก่ผู้ได้รับสิทธิ์ภายใต้โครงการเราชนะ
ครม.มีมติเห็นชอบให้สนับสนุนวงเงินสิทธิ์เพิ่มเติมให้แก่ผู้ได้รับสิทธิ์ภายใต้โครงการเราชนะที่ไม่เคยขอสละสิทธิ์การเข้าร่วมโครงการฯ คนละ 1,000 บาท เป็นระยะเวลา 2 สัปดาห์ รวมเป็นเงิน 2,000 บาท
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าว่า ในวันนี้คณะรัฐมนตรีได้มีมติเห็นชอบให้สนับสนุนวงเงินสิทธิ์เพิ่มเติมให้แก่ผู้ได้รับสิทธิ์ภายใต้โครงการเราชนะ (โครงการฯ) ที่ไม่เคยขอสละสิทธิ์การเข้าร่วมโครงการฯ คนละ 1,000 บาท เป็นระยะเวลา 2 สัปดาห์ รวมเป็นเงิน 2,000 บาท โดยประชาชนจะได้รับการโอนวงเงินสิทธิ์ตามช่องทางที่เคยได้รับของแต่ละกลุ่มโดยอัตโนมัติ ทั้งนี้ สําหรับประชาชนกลุ่มที่รับสิทธิ์ผ่านทางแอปพลิเคชัน “เป๋าตัง” จะได้รับการโอนวงเงินสิทธิ์ในวันพฤหัสบดีที่ 20 และ 27 พฤษภาคม 2564 และสําหรับประชาชนกลุ่มผู้มีบัตรสวัสดิการแห่งรัฐ และประชาชนกลุ่มผู้ที่ต้องการความช่วยเหลือเป็นพิเศษหรือกลุ่มผู้ไม่มีสมาร์ทโฟน จะได้รับการโอนวงเงินสิทธิ์ในวันศุกร์ที่ 21 และ 28 พฤษภาคม 2564 โดยวงเงินสิทธิ์ที่ได้รับสนับสนุนเพิ่มเติมดังกล่าวสามารถใช้จ่ายได้จนถึงวันที่ 30 มิถุนายน 2564
นอกจากนี้ โฆษกกระทรวงการคลังได้เน้นย้ําว่า สําหรับประชาชนกลุ่มรับสิทธิ์ผ่านทางแอปพลิเคชัน “เป๋าตัง” ที่ได้ถอนการติดตั้ง (Uninstalling) แอปพลิเคชันไปแล้ว สามารถดาวน์โหลดและติดตั้งแอปพลิเคชัน “เป๋าตัง” เพื่อใช้จ่ายวงเงินสิทธิ์ที่ได้รับการสนับสนุนเพิ่มเติมในครั้งนี้ ได้จนถึงระยะเวลาสิ้นสุดของโครงการฯ
โฆษกกระทรวงการคลังได้ชี้แจงเพิ่มเติมถึงความคืบหน้าของโครงการฯ ณ วันที่ 11 พฤษภาคม 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 73,843 ล้านบาท 2) ประชาชนกลุ่มแอปพลิเคชัน “เป๋าตัง” ในโครงการเราเที่ยวด้วยกัน และคนละครึ่ง และประชาชนกลุ่มผู้ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ แล้ว จํานวน 16.8 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จํานวน 115,724 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จํานวน 2.4 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จํานวน 15,461 ล้านบาท ทําให้มีผู้ได้รับสิทธิ์ในโครงการฯ แล้ว รวมทั้งสิ้นจํานวน 32.9 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 205,028 ล้านบาท และมีผู้ได้รับสิทธิ์ในโครงการฯ ที่ใช้จ่ายจนครบวงเงินสิทธิ์แล้ว จํานวน 25.2 ล้านคน ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จํานวนทั้งสิ้นมากกว่า 1.3 ล้านกิจการ
สํานักงานเศรษฐกิจการคลัง โทร. 0 2273 9020 ต่อ 3533 3566 3579 และ 3595 (เฉพาะวันและเวลาราชการ)
Call Center ธนาคารกรุงไทย จํากัด (มหาชน) โทร. 0 2111 1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-รัฐบาลยืนยันดูแลค่าใช้จ่ายผู้ป่วยติดเชื้อโควิด-19 ครอบคลุมผลข้างเคียงจากการฉีดวัคซีน อุดหนุนค่าใช้จ่ายโรงพยาบาลเอกชนร้อยละ 25 ทุกรายการ
วันอังคารที่ 11 พฤษภาคม 2564
รัฐบาลยืนยันดูแลค่าใช้จ่ายผู้ป่วยติดเชื้อโควิด-19 ครอบคลุมผลข้างเคียงจากการฉีดวัคซีน อุดหนุนค่าใช้จ่ายโรงพยาบาลเอกชนร้อยละ 25 ทุกรายการ
รัฐบาลยืนยันดูแลค่าใช้จ่ายผู้ป่วยติดเชื้อโควิด-19 ครอบคลุมผลข้างเคียงจากการฉีดวัคซีน อุดหนุนค่าใช้จ่ายโรงพยาบาลเอกชนร้อยละ 25 ทุกรายการ
วันนี้ (11 พฤษภาคม 2564) เวลา 12.00 น. ณ ตึกไทยคู่ฟ้า ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันว่ารัฐบาลดูแลค่าใช้จ่าย ค่ารักษาพยาบาลให้ประชาชนทุกคนตามสิทธิ์รักษาพยาบาล ตั้งแต่การตรวจคัดกรองกลุ่มเสี่ยง การเข้ารับการฉีดวัคซีน ชดเชยกรณีได้รับผลข้างเคียงจากการฉีดวัคซีน และค่ารักษาพยาบาล สําหรับโรงพยาบาลเอกชน รัฐบาลจะอุดหนุนค่าใช้จ่ายร้อยละ 25 ทุกรายการ หากประชาชนมีประกันส่วนบุคคล ให้โรงพยาบาลเรียกเก็บประกันส่วนบุคคลก่อน ที่เหลือให้เรียกเก็บสํานักงานหลักประกันสุขภาพแห่งชาติ (สปสช.) พร้อมห้ามโรงพยาบาลเรียกเก็บค่าใช้จ่ายจากประชาชน หากฝ่าฝืนจะมีโทษตามกฎหมาย ทั้งนี้ กรณีที่เกิดความเสียหายต่าง ๆ ไม่ว่าจะเป็นบาดเจ็บ เจ็บป่วยต่อเนื่อง เสียอวัยวะ พิการ ทุพพลภาพถาวร หรือเสียชีวิต สามารถยื่นขอรับเงินเยียวยาได้จาก สปสช.
นายกรัฐมนตรียังย้ําถึงการดูแลบุคลากรทางการแพทย์ที่เสียสละ เสี่ยงภัย ปฏิบัติงานอย่างเต็มที่ ช่วงเช้าที่ผ่านมา ได้มีการพบปะหารือร่วมกับนายกสมาคมประกันภัย เพื่อรับมอบกรมธรรม์ประกันภัยสําหรับบุคลากรทางแพทย์และเจ้าหน้าที่ที่ปฏิบัติงานใกล้ชิดผู้ป่วยติดเชื้อ จํานวน 270,000 ราย วงเงินความคุ้มครองรวมกว่า 275,410 ล้านบาท หรือรายละ 1 ล้านบาท ยืนยันรัฐบาลจะดูแลทั้งประชาชนและเจ้าหน้าที่ด่านหน้า อาสาสมัคร ที่ปฏิบัติภารกิจอย่างเหน็ดเหนื่อย พร้อมขอความร่วมมือให้ประชาชนระมัดระวังตนเองให้มากที่สุด เนื่องจากการติดเชื้อระลอกใหม่มักเกิดจากการติดเชื้อภายในครอบครัว ในหมู่เพื่อนฝูง ในที่ทํางาน สถานประกอบการต่าง ๆ ทั้งนี้ ขอให้ประชาชนทุกคนรวมทั้งสื่อมวลชนร่วมมือกันก้าวผ่านวิกฤตในครั้งนี้ไปด้วยกัน คํานึงถึงผลกระทบในการเผยแพร่ข้อมูลข่าวสารที่ไม่เป็นความจริง หรือ Fake News ที่ยังไม่มีการตรวจสอบความถูกต้อง ซึ่งอาจสร้างความสับสนในสังคมได้ ทั้งนี้ นายกรัฐมนตรีย้ําให้เจ้าหน้าที่ตรวจสอบการเผยแพร่ข้อมูลเท็จเพื่อดําเนินการตามกฎหมาย
ในตอนท้าย นายกรัฐมนตรีกล่าวว่าขณะนี้ประเทศไทยและทั่วโลกกําลังเผชิญสถานการณ์ที่ไม่เคยพบเจอมาก่อน และทางเดียวจะสามารถผ่านวิกฤตนี้ไปได้คือการร่วมแรงร่วมใจ ร่วมมือกันแก้ไขปัญหา ลดความขัดแย้ง หากปัญหาใดที่ยังไม่ได้รับการแก้ไขสามารถแจ้งเข้ามาเพื่อให้หน่วยงานที่เกี่ยวข้องเร่งดําเนินการต่อไป
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 11 พ.ค.64 พนักงานติดเชื้อไวรัส COVID-19 จำนวน 2 ราย
วันอังคารที่ 11 พฤษภาคม 2564
ประกาศ ขสมก. ประจําวันที่ 11 พ.ค.64 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 11 พ.ค.64 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 11 พ.ค.64 พนักงานติดเชื้อไวรัส COVID-19 จํานวน 2 ราย
1) พนักงานเก็บค่าโดยสารรถปรับอากาศ สาย 510 เขตการเดินรถที่ 1
2) พนักงานบัญชีค่าโดยสาร ระดับ 3 เขตการเดินรถที่ 6
รัฐบาลไทย-ข่าวทำเนียบรัฐบาล-ธ.ก.ส. พักชำระหนี้ต้นเงินและเปิดขอสินเชื่อสู้ภัย COVID – 19
วันอังคารที่ 11 พฤษภาคม 2564
ธ.ก.ส. พักชําระหนี้ต้นเงินและเปิดขอสินเชื่อสู้ภัย COVID – 19
ธ.ก.ส. พักชําระหนี้ต้นเงินที่ถึงงวดชําระให้กับเกษตรกร ผู้ประกอบการและสถาบันเกษตรกรตามความสมัครใจ ออกไป 6 เดือนถึง 1 ปี โดยผู้มีสิทธิ์กว่า 2.82 ล้านราย พร้อมสนับสนุนสินเชื่อสู้ภัย COVID–19 ให้กับเกษตรกรรายย่อยและลูกจ้างภาคการเกษตร วงเงินรวม 10,000 ลบ.
ธ.ก.ส. พักชําระหนี้ต้นเงินที่ถึงงวดชําระให้กับเกษตรกร ผู้ประกอบการและสถาบันเกษตรกรตามความสมัครใจ ออกไป 6 เดือนถึง 1 ปี โดยผู้มีสิทธิ์กว่า 2.82 ล้านราย พร้อมสนับสนุนสินเชื่อสู้ภัย COVID – 19 ให้กับเกษตรกรรายย่อยและลูกจ้างภาคการเกษตร วงเงินรวม 10,000 ล้านบาท อัตราดอกเบี้ยคงที่ร้อยละ 0.35 ต่อเดือน ส่งชําระคืน 3 ปี ปลอดชําระต้นเงินและดอกเบี้ยในช่วง 6 เดือนแรก รายละไม่เกิน 10,000 บาท ไม่ต้องใช้หลักประกัน และเพื่อลดผลกระทบจากการแพร่เชื้อ ผู้ที่สนใจแจ้งความประสงค์ เข้าร่วมโครงการได้ผ่าน LINE Official BAAC Family เว็บไซต์ www.baac.or.th และ Call Center 02 555 0555 ตั้งแต่บัดนี้ถึง 31 ธ.ค. 64
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 5 พฤษภาคม 2564 รับทราบตามมาตรการกระทรวงการคลังที่มอบหมายให้ ธ.ก.ส. ดําเนินโครงการพักชําระหนี้ต้นเงิน ภายใต้มาตรการช่วยเหลือลูกค้าที่ได้รับผลกระทบจากสถานการณ์การแพร่ระบาดของไวรัสโคโรนา 2019 (COVID - 19) ระลอกใหม่ (ระลอก 3) ตามความสมัครใจ โดย ธ.ก.ส. ได้กําหนดพักชําระหนี้ต้นเงินให้กับเกษตรกร และบุคคล ผู้ประกอบการ (นิติบุคคล)สหกรณ์ (ไม่รวมสหกรณ์ออมทรัพย์ข้าราชการ/รัฐวิสาหกิจ) กลุ่มเกษตรกร กลุ่มบุคคล กองทุนหมู่บ้านหรือ ชุมชนและองค์กร ที่มีสัญญาเงินกู้และมีต้นเงินคงเป็นหนี้ก่อนวันที่ 1 เมษายน 2564 และเป็นหนี้ที่ถึงกําหนดชําระตั้งแต่งวดเดือนเมษายน 2564 เป็นต้นไป และต้องไม่เป็นหนี้ตามโครงการนโยบายรัฐ หรือโครงการที่ได้รับการช่วยเหลือหรือมีเงื่อนไขตามมาตรการอื่น ๆ จํานวน 2.82 ล้านราย ทั้งนี้ เพื่อคลายความกังวลใจและลดภาระการชําระหนี้เป็นการชั่วคราวให้แก่ลูกหนี้ โดยลูกหนี้สามารถนําเงินงวดที่จะต้องชําระหนี้ไปเป็นสภาพคล่องในการดําเนินชีวิตประจําวัน และการประกอบธุรกิจ
โดยในส่วนของการพักชําระหนี้จะพิจารณาจากการกําหนดงวดชําระหนี้ตามศักยภาพของเกษตรกร บุคคล สถาบันเกษตรกร ผู้ประกอบการ และนิติบุคคล ซึ่งจะพักชําระต้นเงินออกไป 6 เดือนถึง 1 ปี นับจากงวดที่ถึงกําหนดชําระเดิม และเป็นไปตามความสมัครใจของลูกค้า โดยลูกค้าต้องชําระเพียงดอกเบี้ยเท่านั้น
นายธนารัตน์กล่าวอีกว่า นอกจากนี้ ยังเปิดให้บริการขอสินเชื่อสู้ภัย COVID – 19 สําหรับเกษตรกร ลูกจ้างภาคการเกษตรที่ได้รับผลกระทบจากสถานการณ์ COVID – 19 และเพื่อป้องกันการเป็นหนี้นอกระบบ วงเงินรวม 10,000 ล้านบาท อัตราดอกเบี้ยคงที่ร้อยละ 0.35 ต่อเดือน ปลอดชําระคืนต้นเงินและดอกเบี้ยใน 6 เดือนแรก วงเงินกู้รายละไม่เกิน 10,000 บาท ไม่ต้องใช้หลักประกัน ระยะเวลาชําระคืนไม่เกิน 3 ปี
ทั้งนี้ เพื่อเป็นการลดผลกระทบจากการแพร่ระบาดของเชื้อไวรัส COVID - 19 และเป็นการเว้นระยะห่างทางสังคมตามมาตรการกระทรวงสาธารณสุข ผู้ที่สนใจสามารถแจ้งความประสงค์การเข้าร่วมโครงการพักชําระหนี้ต้นเงินได้ผ่านช่องทาง LINE Official BAAC Family เว็บไซต์ https://www.baac.or.th และ Call Center 02 555 0555 พร้อมทั้งสามารถแจ้งความประสงค์ขอใช้สินเชื่อสู้ภัย COVID-19 ผ่าน LINE Official BAAC Family ได้ตั้งแต่บัดนี้ถึงวันที่ 31 ธันวาคม 2564
รัฐบาลไทย-ข่าวทำเนียบรัฐบาล-ครม.เห็นชอบจัดสรรงบ 350 ลบ. ให้ “สภาองค์กรของผู้บริโภค” เป็นทุนประเดิมขับเคลื่อนงานคุ้มครองและพิทักษ์สิทธิผู้บริโภค
วันอังคารที่ 11 พฤษภาคม 2564
ครม.เห็นชอบจัดสรรงบ 350 ลบ. ให้ “สภาองค์กรของผู้บริโภค” เป็นทุนประเดิมขับเคลื่อนงานคุ้มครองและพิทักษ์สิทธิผู้บริโภค
ครม.เห็นชอบจัดสรรงบ 350 ลบ. ให้ “สภาองค์กรของผู้บริโภค” เป็นทุนประเดิมขับเคลื่อนงานคุ้มครองและพิทักษ์สิทธิผู้บริโภค
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 11 พฤษภาคม 2564 ว่า ครม.เห็นชอบจัดสรรงบประมาณรายจ่ายประจําปีงบประมาณ พ.ศ. 2564 งบกลาง รายการเงินสํารองจ่ายเพื่อกรณีฉุกเฉินหรือจําเป็น งบเงินอุดหนุน จํานวน 350 ล้านบาท ให้แก่สภาองค์กรของผู้บริโภค เพื่อเป็นทุนประเดิมเบื้องต้น ตามที่พระราชบัญญัติการจัดตั้งสภาองค์กรของผู้บริโภค พ.ศ. 2562 กําหนด ซึ่งสภาองค์กรของผู้บริโภค เป็นองค์กรอิสระที่ไม่แสวงหาผลกําไร มีอํานาจหน้าที่ อาทิ 1)คุ้มครองและพิทักษ์สิทธิผู้บริโภค 2)ติดตามและตรวจสอบปัญหาที่กระทบสิทธิผู้บริโภค 3)ส่งเสริมองค์กรของผู้บริโภคในระดับพื้นที่และจังหวัด 4)ดําเนินคดีเกี่ยวกับการละเมิดสิทธิของผู้บริโภค 5)ช่วยเหลือสมาชิกในการไกล่เกลี่ยข้อพิพาททั้งก่อนและในระหว่างการดําเนินคดี 6)สนับสนุนการศึกษาวิจัยเพื่อใช้ประโยชน์ในการคุ้มครองสิทธิ 7)เสนอแนะนโยบายเกี่ยวกับการคุ้มครองผู้บริโภคแก่ภาครัฐ
สําหรับแผนปฏิบัติการสภาองค์กรของผู้บริโภค ภายใต้งบประมาณรายจ่ายประจําปี พ.ศ. 2564 - 2565 ประกอบด้วย 6 แผนสําคัญ ดังนี้ 1)แผนงานสนับสนุนและดําเนินการคุ้มครองพิทักษ์สิทธิผู้บริโภค 2)แผนงานพัฒนานโยบายและมาตรการคุ้มครองผู้บริโภค 3)แผนงานสนับสนุนหน่วยประจําจังหวัดและองค์กรของผู้บริโภค 4)แผนงานสื่อสารเพื่อการคุ้มครองผู้บริโภค 5)แผนงานจัดตั้งสํานักงานและพัฒนากําลังคนของสภาองค์กรของผู้บริโภค 6)แผนเงินสํารองกรณีฉุกเฉินหรือจําเป็น โดยในปีงบประมาณ พ.ศ.2564 จะใช้งบประมาณทั้งสิ้น 350 ล้านบาท ส่วนงบประมาณอีก 378 ล้านบาท ซึ่งเป็นการดําเนินการในปีงบประมาณ พ.ศ.2565 นั้น ให้สภาองค์กรของผู้บริโภคใช้จ่ายจากเงินทุนประเดิมที่มีเหลือและเงินรายได้ที่มาจากค่าลงทะเบียน ค่าบํารุง และค่าบริการที่เก็บจากสมาชิกหรือบุคคลภายนอก หากไม่เพียงพอให้เสนอขอแปรญัตติเพิ่มงบประมาณตามความจําเป็นต่อไป
......................................
กลุ่มประชาสัมพันธ์และเผยแพร่ สํานักโฆษก